ઋજૂતા દિવાકરે જણાવ્યું હતું કે, ચોકલેટ, કેટબરી, ફાસ્ટફુડ, જંકફુડ, સુરતના લોચો, ખમણ, ઈદડા ખાવ એમાં તેલ નાંખીને ખાવા જોઈએ. ખાંડ ખાવ પણ શેરડીમાંથી બનેલી ખાંડ હોવી જોઈએ. યોગ એ ઉત્તમ છે, વોકિંગ સારું છે આપણને ખબર છે પણ આપણે એક પણ વસ્તુ કરતા નથી. આપણને ખબર હોય પણ આપણે કરીએ નહીં એનો કોઈ ફાયદો નથી. રનિંગ અને વોકિંગથી સાઈક્લિંગથી સ્ટ્રેન્થ વધે છે. યોગા કરવાથી ફ્લેક્સિબિલિટી વધે છે. તમામ વસ્તુઓ કરો. કસરત કરવી જોઈએ. ડાયાબિટીસ, હાર્ડ ડિસિઝ સહિત અનેક રોગોથી દૂર રહેવાં માટે વીકમાં ઓછામાં ઓછી 150 મિનીટ કસરત કરવી જોઈએ. એક્સરસાઈઝ કરવાની સાથે એક્ટિવિટી કરો. 30 મિનીટથી વધારે સમય કોઈ જગ્યાએ બેસો નહીં. ઉભા રહો. દરેક લોકોએ એક્ટિવ રહેવું જોઈએ. રાત્રે 10.30 વાગ્યા સુધીમાં સુઈ જવું જોઈએ. જો તમે 10.30 વાગ્ય પછી સુવો છો તો તમારું વજન વધશે. બેડરૂમમાં ટીવી ન હોવું જોઈએ. બાળકોના બેડરૂમમાં પણ ટીવી ન હોવું જોઈએ. ઘર ગમે તેટલું મોટું હોય અને તમે પણ ગમે એટલાં અમીર હોવ બેડરૂમમાં ટીવી ન હોવું જોઈએ. જાપાનમાં ડેવલપમેન્ટ કન્ટ્રી છે. જાપાનીઝ ઘરના ત્રીબીએચ કે, ફોર બીએચકેના ઘર હોય તો પણ બાથરૂમ પણ એક જ હોય છે. આપણે ત્યાં જેટલાં બેડરૂમ એટલાં બાથરૂમ અને તેટલાં જ ટીવી હોય છે, જ્યારે ઘરમાં એક જ બાથરૂમ હોય ત્યારે 2થી 5 મિનીટમાં બહાર નીકળી હવે દરેક બેડરૂમમાં બાથરૂમ હોવાથી 10-15 મિનિટ થાય છે.